840bf6eeb7d0cccd3854e5693210abb1
 Αίτια της οστεοαρθρίτιδας 
ostoun.gr
2021.17

Η οστεοαρθρίτιδα είναι **πολυπαραγοντική νόσος**. Εκτός από την **κληρονομικότητα**, σπουδαίο ρόλο παίζουν και άλλοι παράγοντες, όπως:


* τραυματισμοί/παλαιότερα κατάγματα,
* φλεγμονώδεις παθήσεις, όπως ρευματοειδής αρθρίτιδα,
* ανατομικές παραλλαγές (**[μηροκοτυλιαία πρόσκρουση](https://www.ostoun.gr/mhrokotyliaia-proskroysh/)**)
* αναπτυξιακές διαταραχές (Leg-Perthes-Calvé)
* προηγηθείσα λοίμωξη του ισχίου,
* τοπική ή συστηματική νόσος που οδηγεί σε οστεονέκρωση στην ενήλικο ζωή



bef90b6ade38140eecbd015b79a038cb
Πώς θα αντιμετωπίσω την οστεοαρθρίτιδα; 
ostoun.gr
2021.17

Στα αρχικά στάδια η πάθηση αντιμετωπίζεται συντηρητικά με:


* αποφυγή καταπόνησης της άρθρωσης,
* περιορισμό της βάδισης,
* απώλεια σωματικού βάρους,
* φυσικοθεραπεία,
* αντιφλεγμονώδη/αναλγητικά φάρμακα,
* περιστασιακή χρήση βακτηριών.


![](//i2.wp.com/www.ostoun.gr/wp-content/uploads/2019/02/OsteoarthritisCons.png)


Συντηρητικά μέσα αντιμετώπισης οστεοαρθρίτιδας


 


Έως σήμερα δεν έχει βρεθεί φάρμακο που να αναστρέφει, ή να αναστέλλει την πορεία της οστεοαρθρίτιδας. Απ’ότι φαίνεται για αρκετά χρόνια ακόμη δε θα υπάρξει σημαντική εξέλιξη στον τομέα αυτό. Διάφορες χονδροπροστατευτικές ουσίες που κυκλοφορούν σήμερα στο εμπόριο δεν έχουν θέση στη θεραπεία της ήδη εγκατεστημένης οστεοαρθρίτιδας.


Αντιθέτως, θέση στην αντιμετώπιση των ασθενών σε πρώϊμα στάδια μπορεί να έχει η [αρθροσκόπηση ισχίου](https://www.ostoun.gr/arthroskophsh-isxioy/). Είναι επέμβαση που γίνεται μέσα από 2-3 μικρές οπές με τη βοήθεια κάμερας. Κατά την επέμβαση αυτή μπορεί να γίνει:


* Καθαρισμός της άρθρωσης με αφαίρεση ελευθέρων σωματιδίων. Αυτά είναι δυνατόν να παρεμβάλλονται στην κίνηση και προκαλούν περαιτέρω βλάβες στο χόνδρο.
* Λείανση του χόνδρου,
* Ομαλοποίηση εκφυλισμένων επιφανειών.


Με τη μέθοδο αυτή, είναι δυνατόν να επιβραδυνθεί η μετάβαση στο τελικό στάδιο της νόσου. Η αρθροσκόπηση, όμως, δεν έχει καμία θέση στα τελικά στάδια, όταν δηλαδή έχουν καταστραφεί οι αρθρικές επιφάνειες. Στο τελικό στάδιο της πάθησης και εφ’όσον ο ασθενής δε βρίσκει ανακούφιση με τα συντηρητικά μέσα, συνιστούμε την επέμβαση αντικατάστασης της εκφυλισμένης άρθρωσης με τεχνητή, επέμβαση η οποία ονομάζεται [ολική αρθροπλαστική](https://www.ostoun.gr/olikh-arthroplastikh-elaxisths-parembatikothtas-amis/).


![](//i0.wp.com/www.ostoun.gr/wp-content/uploads/2019/02/Osteoarthritis-anim.png)Χειρουργική αντιμετώπιση οστεοαρθρίτιδας ισχίου-γόνατος


 



6b590f791422f3724e4d89d2866b1bb6
Οστεοαρθρίτιδα: αντιμετώπιση με M.I.S. (Minimal Invasive Surgery) 
ostoun.gr
2021.17

Σήμερα η ολική αρθροπλαστική γόνατος και ισχίου γίνεται μέσα από πολύ μικρές τομές. Έτσι επιτυγχάνεται ταχύτερη μετεγχειρητική πορεία και ανάρρωση του ασθενούς. Επίσης, οι σύγχρονες αναισθησιολογικές τεχνικές έχουν σχεδόν εξαλείψει τον πόνο. Έτσι η ομάδα μας εφαρμόζει τις τεχνικές [**AMIS**](https://www.ostoun.gr/olikh-arthroplastikh-elaxisths-parembatikothtas-amis/) και [**SuperPATH**](https://www.ostoun.gr/diadermikh-arthroplastikh-isxioy/) για το ισχίο, και MIK για το γόνατο.  

(δείτε: ελάχιστα παρεμβατική αρθροπλαστική-AMIS, αρθροπλαστική SuperPATH)


Μετά την αρθροπλαστική ισχίου ή γόνατος, ο ασθενής νοσηλεύεται για 1-2 ημέρες και επιστρέφει σταδιακά μέσα σε λίγες εβδομάδες σε απολύτως φυσιολογική κατάσταση. Ο πόνος εξαφανίζεται αμέσως μετά την επέμβαση, τόσο χαρακτηριστικά που οι ασθενείς αναφέρουν πως κοιμούνται χωρίς πόνο από το πρώτο κιόλας βράδυ μετά την επέμβαση. Μπορούν να βαδίσουν από τις πρώτες μετεγχειρητικές ώρες, με ή χωρίς τη χρήση βακτηριών, γεγονός που τους επιτρέπει εντυπωσιακά γρήγορα να επανέλθουν στις καθημερινές τους δραστηριότητες, κάνοντας έτσι την ολική αρθροπλαστική ως την οριστική λύση του προβλήματος της οστεοαρθρίτιδας του ισχίου και του γόνατος.


 


